CELEX: 62012CN0439
Language: et
Date: 2012-10-02 00:00:00
Title: Kohtuasi C-439/12: Eelotsusetaotlus, mille on esitanud Landgericht Hamburg (Saksamaa) 2. oktoobril 2012 — Karin Gawelczyk versus Generali Lebensversicherung AG

15.12.2012   
            
            
               ET
            
            
               Euroopa Liidu Teataja
            
            
               C 389/3
            
         Eelotsusetaotlus, mille on esitanud Landgericht Hamburg (Saksamaa) 2. oktoobril 2012 — Karin Gawelczyk versus Generali Lebensversicherung AG
   (Kohtuasi C-439/12)
   2012/C 389/05
   Kohtumenetluse keel: saksa
   
      Eelotsusetaotluse esitanud kohus
   
   Landgericht Hamburg
   
      Põhikohtuasja pooled
   
   Hageja ja apellatsioonkaebuse esitaja: Karin Gawelczyk
   Kostja ja vastustaja apellatsioonimenetluses: Generali Lebensversicherung AG
   
      Eelotsuse küsimused
   
   Kas nõukogu 8. novembri 1990. aasta teise direktiivi 90/619/EMÜ otsese elukindlustusega seotud õigusnormide kooskõlastamise kohta, millega nähakse ette sätted teenuste osutamise vabaduse tegeliku kasutamise hõlbustamiseks ja muudetakse direktiivi 79/267/EMÜ (teine elukindlustusdirektiiv), (1) artikli 15 lõike 1 esimest lauset tuleb nõukogu 10. novembri 1992. aasta direktiivi 92/96/EMÜ otsese elukindlustusega seotud õigusnormide kooskõlastamise kohta ning millega muudetakse direktiive 79/267/EMÜ ja 90/619/EMÜ (kolmas elukindlustusdirektiiv), (2) artikli 31 lõiget 1 arvesse võttes tõlgendada nii, et sellega on vastuolus Versicherungsvertragsgesetz’i (kindlustuslepingute seadus) § 5a lõike 2 neljas lause selle 21. juuli 1994. aasta seadusega Drittes Gesetz zur Durchführung versicherungsrechtlicher Richtlinien des Rates der Europäischen Gemeinschaften (Drittes Durchführungsgesetz/EWG zum VAG, nõukogu kindlustusdirektiivide kolmas rakendusseadus) muudetud redaktsioonis, mille kohaselt lõpeb taganemisõigus või vastuväidete esitamise õigus hiljemalt üks aasta pärast esimese kindlustusmakse tasumist, isegi juhul kui kindlustusvõtjat ei ole taganemisõigusest või vastuväidete esitamise õigusest teavitatud?
   
      (1)  EÜT L 330, lk 50.
   
      (2)  EÜT L 360, lk 1.